KOMISSION ASETUS (ETY) N:o 3934/92, annettu 30 päivänä joulukuuta 1992, tiettyihin käyttötarkoituksiin tarkoitettujen makeiden bataattien ja maniokkitärkkelyksen tuonnissa sovellettavan järjestelmän soveltamista koskevista yksityiskohtaisista säännöistä annetun asetuksen (ETY) N:o 1759/88 muuttamisesta



Virallinen lehti nro L 398 , 31/12/1992 s. 0019 - 0019

Suomenk. erityispainos Alue 3 Nide 47 s. 0139

Ruotsink. erityispainos Alue 3 Nide 47 s. 0139



KOMISSION ASETUS (ETY) N:o 3934/92, annettu 30 päivänä joulukuuta 1992, tiettyihin käyttötarkoituksiin tarkoitettujen makeiden bataattien ja maniokkitärkkelyksen tuonnissa sovellettavan järjestelmän soveltamista koskevista yksityiskohtaisista säännöistä annetun asetuksen (ETY) N:o 1759/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyihin käyttötarkoituksiin tarkoitettujen makeiden bataattien ja maniokkitärkkelyksen tuonnissa sovellettavasta järjestelmästä ja tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 muuttamisesta 16 päivänä toukokuuta 1988 annetun neuvoston asetuksen (ETY) N:o 1471/88(1), sellaisena kuin se on viimeksi muutettuna asetuksella (ETY) N:o 3910/92(2), ja erityisesti sen 4 artiklan, ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(3), sellaisena kuin se on viimeksi muutettuna asetuksella (ETY) N:o 1738/92(4), ja erityisesti sen 12 artiklan 2 kohdan, sekä katsoo, että komission asetuksessa (ETY) N:o 1759/88(5), sellaisena kuin se on viimeksi muutettuna asetuksella (ETY) N:o 3667/90(6), vahvistetaan Kiinan kansantasavallasta yhteisöön tullitta tuotavien makeiden bataattien kiintiön hallintoa koskevat yksityiskohtaiset säännöt; mainitussa asetuksessa ei säädetä toimenpiteistä, jotka toteutetaan tosiasiallisesti toimitettujen määrien ollessa kyseistä toimintaa koskevaan yhteen tai useampaan tuontitodistukseen merkittyjä määriä pienemmät; komission yksiköiden ja Kiinan viranomaisten välisten neuvottelujen tuloksen mukaisesti olisi säädettävä puuttuvien määrien siirtämisestä Kiinan kansantasavallan hyväksi, kuten tiettyjen muiden viejinä toimivien kolmansien maiden osalta tehdään, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 1759/88 8 a artikla seuraavasti: "8 a artikla 1 Jos vapaaseen liikkeeseen luovuttamiseen liittyvien toimien yhteydessä käy ilmi, että Kiinan kansantasavallasta tosiasiallisesti tuodut määrät ovat tuontitodistuksen 17 ja 18 kohdassa ilmoitettuja määriä pienemmät, tullitoimipaikkojen on vahvistettava tuontitodistuksen kääntöpuolelle merkityt puuttuvat määrät. 2 Todistukset antaneiden jäsenvaltioiden on seuraavan vuoden ensimmäisen vuosipuoliskon loppuun mennessä toimitettava komissiolle täydellinen luettelo tuomatta jääneistä määristä ja merkittävä siihen mainittuihin toimiin liittyvien tuontitodistusten numerot sekä laivan nimi. 3 Komissio vahvistaa voimassaolevilla tuontitodistuksilla tapahtuvassa tuonnissa käyttämättä jääneiden määrien kokonaismäärän ja tarvittaessa siirtää nämä määrät kyseisen tuonnin toteutumisvuotta seuraavan vuoden sallittuun kiintiöön." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä joulukuuta 1992. Komission puolesta Ray MAC SHARRY Komission jäsen (1) EYVL N:o L 134, 31.5.1988, s. 1 (2) EYVL N:o L 394, 31.12.1992 (3) EYVL N:o L 281, 1.11.1975, s. 1 (4) EYVL N:o L 180, 1.7.1992, s. 1 (5) EYVL N:o L 156, 23.6.1988, s. 20 (6) EYVL N:o L 356, 19.12.1990, s. 17